Skryfsafari:Dieremaniere – Perdebytjie se nes
Posted on Mei 19, 2018 deur perdebytjie
In hierdie huishouding is drie diertjies wat hul mammie en pappie netjies toegeknoop het in ‘n sakkie.
Ons eerste honde moes altyd buite slaap en is nooit in die huis toegelaat nie. Na die huisvol kinders elkeen hul rigting gekry het, trek twee Schnauzers hier in en doen net wat hulle wil. ‘n Derde een voeg hom ‘n jaar later by die spannetjie, toe sy ma die pad vat om in Sjina te gaan skoolhou. Aanvanklik is die outjie bietjie soos ‘n vyfde wiel aan ‘n wa, maar vind mettertyd sy plekkie in die span.
Ons het nie ‘n wekker nodig nie, want soggens presies halfses, winter en somer is daar ‘n gekrap aan die deur en is dit beenligtyd, kosgee, nog ‘n draai loop vir sponsdorings en dan met koekies elkeen terug in sy mandjie vir nóg ‘n slapie. Dankie, nou sit die mammie en pappie regop vir mekaar en kyk, terwyl die stouterds weer heerlik slaap! Ons drink dan maar koffie met ‘n stukkie beskuit en het ‘n heerlike geselsie met mekaar.
Later is dit speeltyd, wat altyd ontaard in ‘n geveg. Elke reun het presies dieselfde speelding, maar hul gryp heeltyd mekaar s’n. Tienkie, die tefie, lê net en kyk vir die testosteroonbelaaide gedoente en lek liewer haar pote, ‘n gewoonte soos naelskou.
Na nog ure se slaap, kef vir hadidas op die grasperk, slaap, kef vir wie ookal die deurklokkie lui, weer slaap, ontwaak hulle laatmiddag en begin woes speel met mekaar. Soms gaan dit so rof, dat hulle oor die stoele en banke in die sitkamer hardloop, dat jy net kussings sien waai. Hulle trek mekaar plat, byt mekaar aan die agterbene, rol rond, grom. Dit klink verskriklik, maar hulle speel so saggies met mekaar en kry selde seer.
Saans na ete word hulle netjies toegemaak in die badkamer, elk in sy mandjie. Môre is nog ‘n dag. Dis nou ‘n hondelewe!
Neelsie, die jongste…
Tienkie en Frankie…
Hul dag bestaan omtrent uit 21uur se slaaptyd!
34 Replies to “Skryfsafari:Dieremaniere”
Mei 19, 2018 om 12:21 nm
Dis nou ‘n lekker hondelewe…. kan ek maar by jou kom bly?
Mei 19, 2018 om 12:52 nm
Jy sal dit so geniet…eet, slaap,speel!
Mei 19, 2018 om 1:05 nm
Veral nou in die winter!!!
Mei 19, 2018 om 12:31 nm
Ze hebben een fijn leventje daar bij jou
Mei 19, 2018 om 1:32 nm
Mens moet goed omsien na diere. Dankie vir inloer Merel.
Mei 19, 2018 om 2:24 nm
Hulle is pragtig en hoe kry jy hulle in die mandjies in om daar te slaap? Genis slaap onder sy pa se bed met pa se ou baadjie as ‘n kombers. Wee jou as jy waag om hom daar te probeer uithaal. Net soos sy pa, loop hy rond in die nag en eet, drink en snork om die beurt. Ek probeer om hulle albei in hulle eie kamer te laat slaap, maar vergeefs.
Mei 19, 2018 om 2:27 nm
Hulle is so geleer…saans elk in sy eie kooi, badkamerdeur toe en daar bly hulle tot vroegmôre. Wees verseker, bedags lê hulle op stoele, beddens en skote!😳
Mei 19, 2018 om 2:29 nm
Genis is natuurlik tot in die afgrond bederf – deur sy pa en nou ly ons almal daaronder. Ek en hy baklei gereeld oor ‘n sitplek voor die TV.
Mei 19, 2018 om 2:33 nm
Hahaa, klink bekend. Frankie grom as ek hom skuif om my sitplek terug te kry.
Wat een lieverds ….
Mei 19, 2018 om 2:36 nm
Dankie Gerrit…hul maak ons lewe baie aangenaam…gee net liefde.
Mei 19, 2018 om 3:50 nm
Wat zien ze er schattig uit Dina! 😍
Mei 19, 2018 om 3:58 nm
Dankie Matroos. Hulle verskaf ons baie vreugde.
Mei 19, 2018 om 4:01 nm
Dat kan ik goed geloven!
Mei 19, 2018 om 5:19 nm
Als die hondjes het huis uit zijn, mag ik dan in zo’n mandje komen slapen?
Mei 20, 2018 om 9:50 vm
Ek weet nie of ‘n Pannenkoek in die mandjie sal pas nie!
Mei 20, 2018 om 2:09 nm
Ik kan mezelf heel klein oprollen!
Mei 20, 2018 om 6:42 nm
O ja, ek het vergeet…mens kan pannekoeke oprol!😉
Mei 20, 2018 om 8:48 vm
Wat een mooi leven hebben jouw hondjes. Heerlijk zoveel dieren, ook in het wild, om je heen.
Mei 20, 2018 om 9:52 vm
Hulle is net ‘n plesier.Dankie vir inloer,Harme.
Mei 20, 2018 om 1:02 nm
Ek wil ok ‘n hondjie op jou skoot wees. 😁 🐶
Mei 20, 2018 om 1:04 nm
Dis die beste plek om te wees…ek kan dit waarborg!
Mei 20, 2018 om 3:04 nm
Ek glo dit beslis!
Mei 21, 2018 om 8:23 nm
Jy herinner my aan my eie kind – vandat sy so 2 jaar oud was het sy Saterdagoggende by ons kamer ingeloop die gordyne oopgetrek en aangekondig: opstaan opstaan son skyn!
Mei 22, 2018 om 4:47 vm
Oulik! Ja hierdie hondjies maak ons gedaan vroegoggend.
Mei 25, 2018 om 6:40 nm
21 hours sleep in the day sounds barely enough. 😉
Mei 27, 2018 om 7:20 nm
Far too little sleep!🤣
Mei 28, 2018 om 6:52 nm
Mei 30, 2018 om 6:23 vm
Kostelik en dierbaar. Pelskinders is kosbaar…altyd bly om jou te sien
Mei 30, 2018 om 10:54 vm
Baie dankie, Hanneliese…lekker as jy inloer!
Mei 30, 2018 om 7:30 vm
Heel plezierig om te lezen. Ik ga je met veel plezier verder volgen. Groetjes vanuit Antwerpen.
Mei 30, 2018 om 10:45 vm
Baie dankie, ek waardeer dit en sal jou blog ook volg.
Mei 30, 2018 om 9:54 nm
Dit klink bekend 😉
Mei 31, 2018 om 4:26 vm
Dankie vir inloer, Linda.
Vorige bydraeVorige So maak bederfde
Volgende bydraeVolgende Die swerwer van Namakwaland